එදි සිට 2000 වසර දක්වා දිපශිකා පැමිණි ගමන්මග ඉතා දුෂ්කරවූත් දක්ෂතාවලින් පිරි සාර්ථක ගමන් මගක් විය.එල්ලේ තරගාවලියකට තරගකරන ලද ප්‍රථම තරගාවලිය වූයේ 1982 දී රාගම තේවත්ත සුහද ක්‍රිඩා සමාජය මෙහෙයවන ලද එල්ලේ තරග මාලාව වන අතර එම තරගමාලාවේ සහභාගි වූ අනෙකුත් කණ්ඩායම් අභිබවමින් තෙවන ස්ථානය ලබා ගැනීමට හැකිවිම ඉදිරි ගමන් මගට මහත් පිටුවහලක් විය.එසේම එදින සිට 1993 වසර වන විට එල්ලේ තරගයන් 279 කට සහභාගී වෙමින් 215 ක් ජයගෙන ඇති අතර ඉන් තරග 92 කින් ජයගෙන ඇත්තේ එක් ඉනිමක් පමණ්ක් ක්‍රීඩා කරමින්ය.තරග පහක් ජය පරාජයෙන් තොරව නිම කර ඇති දීපශිකා ක්‍රීඩා සමාජය ලංකාවේ දක්ෂතම කණ්ඩායම් දෙකක් කිසිදු ලකුණක් නොදි බිංදුවට දවාගන්නා අවශ්ථාවන් දෙකක් සටහන් කර ගැනීමට තරම් දක්ෂතා පෙන්නුම් කර ඇත.